«Այն բացատրությունից, թե ՅՈՒՆԵՍԿՕ-ն չի կարող զբաղվել, մենք հասկացանք, որ կարգադրություն է ստացվել Նյու Յորքում գտնվող ՄԱԿ-ի կենտրոնակայանից», լրագրողներին պատմեց Սերգեյ Լավրովը գաղտնի կարգադրագիրը հիշատակելիս: Նրա խոսքերով, Մոսկվան պարզաբանումների համար դիմել է ՄԱԿ-ի գլխավոր քարտուղար Անտոնիո Գուտերեշին: Մի քանի օր անց գլխավոր քարտուղարի հատուկ ներկայացուցիչ Ստեֆան Դյուժարիկը ՏԱՍՍ գործակալությանը հայտարարեց, թե գաղտնի կարգադրագիր չի եղել: ՅՈՒՆԵՍԿՕ-ում եւս ՀԼԸ գործակալության թղթակցին հայտարարեցին, թե որեւէ բան չգիտեն նման փաստաթղթի գոյության մասին: Սակայն ուշադրություն է գրավում այն փաստը, որ Սիրիայի վերաբերյալ տվյալ կազմակերպության վերջին նորությունը թվագրված է 2017 թ. հոկտեմբերի 5-ով: Այն ժամանակ խոսվում էր Պալմիրայում առյուծի քանդակի վերականգնման մասին: